CELEX: 31981D0929
Language: el
Date: 1981-11-09 00:00:00
Title: 81/929/EOK: Απόφαση της Επιτροπής της 9ης Νοεμβρίου 1981 περί εγκρίσεως τροποποιήσεως του προγράμματοςπλαισίου σύμφωνα με τον κανονισμό (EOK) αριθ. 269/79 που αφορά τις μεσογειακές περιοχές της Γαλλίας (Το κείμενο στη γαλλική γλώσσα είναι το μόνο αυθεντικό)

Avis juridique important

|

31981D0929

81/929/EOK: Απόφαση της Επιτροπής της 9ης Νοεμβρίου 1981 περί εγκρίσεως τροποποιήσεως του προγράμματοςπλαισίου σύμφωνα με τον κανονισμό (EOK) αριθ. 269/79 που αφορά τις μεσογειακές περιοχές της Γαλλίας (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 337 της 24/11/1981 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Νοεμβρίου 1981  περί εγκρίσεως τροποποιήσεως του προγράμματος - πλαισίου σύμφωνα με τον κανονισμό (ΕΟΚ) αριθ. 269/79 που αφορά τις μεσογειακές περιοχές της Γαλλίας  (Το κείμενο στη γαλλική γλώσσα είναι το μόνο αυθεντικό)  (81/929/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 269/79 του Συμβουλίου της 6ης Φεβρουαρίου 1979 περί καθιερώσεως κοινής δασικής δράσεως σε ορισμένες μεσογειακές περιοχές της Κοινότητος (1), και ιδίως το άρθρο 5,  Εκτιμώντας:  ότι η γαλλική κυβέρνηση ανακοίνωσε στις 15 Απριλίου 1981 τροποποίηση του προγράμματος - πλαισίου για τη Γαλλία που εγκρίθηκε με την απόφαση 79/1056/ΕΟΚ της Επιτροπής της 29ης Νοεμβρίου 1979 (2), και αφορά ορισμένες μεσογειακές περιοχές της Γαλλίας·  ότι η τροποποίηση αυτή, η οποία έχει σαν αντικείμενο την επέκταση των γεωγραφικών περιοχών εφαρμογής στην Provence-Alpes-Cote d' Azur και τα departements Ardeche και Drome, ανταποκρίνεται στους στόχους και στους όρους του κανονισμού (ΕΟΚ) αριθ. 269/79·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση του προγράμματος - πλαισίου που ανακοινώθηκε από τη γαλλική κυβέρνηση στις 15 Απριλίου 1981, σύμφωνα με τον κανονισμό (ΕΟΚ) αριθ. 269/79 για τις μεσογειακές περιοχές της Γαλλίας.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 9 Νοεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 38 της 14. 2. 1979, σ. 1.  (2) ΕΕ αριθ. L 322 της 18. 12. 1979, σ. 29.